หุ้นปิดผันผวนลบ 2.44 จุด
SET ปิดช่วงบ่ายที่ระดับ 757.41 จุด ลดลง 2.44 จุด(-0.32%)มูลค่าการซื้อขาย 16,099.28 ล้านบาทเจอแรงขายทำกำไรช่วงท้ายตลาด ความเสี่ยงในยุโรปยังไม่นิ่ง
8 มิ.ย. 2553

SET ปิดช่วงบ่ายที่ระดับ 757.41 จุด ลดลง 2.44 จุด(-0.32%)มูลค่าการซื้อขาย 16,099.28 ล้านบาทเจอแรงขายทำกำไรช่วงท้ายตลาด ความเสี่ยงในยุโรปยังไม่นิ่ง
หลังจากการซื้อขายในช่วงเช้าต่อเนื่องมาจนถึงช่วงต้นของภาคบ่ายตลาดหุ้นไทยปรับเพิ่มขึ้นไปหยุดอยู่ที่ 766.36 จุด ซึ่งเป็นจุดสูงสุดของวัน ก่อนที่จะทิ้งดิ่งลงมาปิดที่ 757.41 จุด ลดลง 2.44 จุด หรือ 0.32% ซึ่งเป็นจุดต่ำสุดของวัน มูลค่าการซื้อขาย 16,099.27 ล้านบาท  นายเทิดศักดิ์ ทวีธีระธรรม ผู้อำนวยการอาวุโส บริษัทหลักทรัพย์ (บล.) เอเซีย พลัส กล่าวว่า ภาวะตลาดหุ้นไทยในช่วงนี้ยังคงผันผวนอยู่ในกรอบแคบๆ เนื่องจากนักลงทุนส่วนใหญ่ยังรอดูสถานการณ์ในยุโรป โดยจะเห็นได้จากมูลค่าการซื้อขายที่เบาบาง "ปริมาณการซื้อขายที่น้อยมากๆ สามารถพลิกตลาดได้ตลาดเวลา และตลาดหุ้นไทยก็จะยังคงเคลื่อนไหวในลักษณะนี้ต่อไปอีกจนกว่าจะมีความชัดเจนในการแก้ปัญหาการเงินในทวีปยุโรปออกมา ขณะที่ปัจจัยในประเทศไม่ได้มีอะไรน่าเป็นห่วง" นายเทิดศักดิ์ กล่าว ทั้งนี้ นายเทิดศักดิ์ คาดว่ วันพรุ่งนี้ดัชนีหุ้นไทยจะเคลื่อนไหวอยู่ระหว่าง 750-770 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                    PTTCH  มูลค่าการซื้อขาย 940.36 ล้านบาท ปิดที่  95.75 บาท ราคาไม่เปลี่ยนแปลง          CPF    มูลค่าการซื้อขาย 936.88 ล้านบาท ปิดที่  17.30 บาท ลดลง   0.30 บาท          PTT    มูลค่าการซื้อขาย 914.23 ล้านบาท ปิดที่ 243.00 บาท ลดลง   3.00 บาท          TMB    มูลค่าการซื้อขาย 823.52 ล้านบาท ปิดที่   1.33 บาท เพิ่มขึ้น  0.01 บาท                    ADVANC มูลค่าการซื้อขาย 790.98 ล้านบาท ปิดที่  81.25 บาท เพิ่มขึ้น  2.00 บาท